**Jan Macák** inak nazývaný **MenT** (\* 28. júl 1997, Pardubice, Česko) je český youtuber a influencer.

Život
-----

Jan Macák sa narodil 28. júla 1997 v Pardubiciach, kde následne aj vyrastal. Študoval na strednej škole s maturitou so zameraním na prácu s verejnosťou, marketing a médiá. Po maturite v roku 2016 sa zapísal na Metropolitnú univerzitu v Prahe, štúdium však po roku ukončil a teraz sa plne venuje YouTubu.

Tvorba
------

Svoje prvé video publikoval vo svojich 12 rokoch v roku 2009.

K natáčaniu hier sa dostal postupne cez videohru Grand Theft Auto: San Andreas, pri ktorej s kamarátmi trávil voľný čas. Spolu s nimi vytvoril z tejto hry amatérsky film, ktorý následne nahral na internet, ale film však nemal veľký úspech. Postupne sa k nemu začali pridávať ďalší kamaráti a hráči, a tak začal svoje videá umiestňovať na server YouTube. Po úspechu s GTA začal MenT natáčať aj videohru Minecraft a jeho sledovanosť v nasledujúcich rokoch rapídne stúpla. V roku 2017 tak presiahol na svojom YouTube kanále hranicu 1 milióna odberateľov. Momentálne sa venuje prevažne natáčaniu hier, napr. GTA V, Minecraft, RAFT, The Forest a ďalšie.

Druhým kanálom Jana Macáka je MENTSGARAGE (predtým MenTlive). Tento kanál spočiatku slúžil na vlogovanie, preskúmavanie opustených budov a na natáčanie cestovných videií (napr. z Japonska, ktoré navštívil s youtuberom Kovym). Doteraz najúspešnejšie video na tento kanál nahral v lete roku 2016 a išlo o preskúmavanie opustenej továrne bývalej pardubickej Tesly.

V roku 2021 ho časopis *Forbes* umiestnil na tretie miesto v rebríčku 10 najlepšie platených youtuberov Česka, s odhadovaným ročným príjmom 413 tis. eur.

V súčasnosti sa kanál MENTSGARAGE zameriava najmä na automobilový obsah - zahraničné cesty (napr. do Talianska alebo Rumunska), driftovanie, recenzie, testovanie a predstavovanie automobilov.

Referencie
----------

1. ↑  MALÝ, Vojtěch. *Jirka Král skončil na YouTube. Byl přitom jedním z nejsledovanějších českých youtuberů* [online]. zive.cz, 2018-09-03, [cit. 2021-12-13]. Dostupné online. (po česky)
2. ↑  ŠÍDLO, Jindřich. *Výzva: Nebezpečný je celý internet, říká nejsledovanější český youtuber MenT* [online]. seznamzpravy.cz, 2018-11-08, [cit. 2021-12-13]. Dostupné online. (po česky)
3. ↑   YouTube slaví 15 let. Návykový portál změnil svět, "lidové celebrity" chrlí i v Česku. *Aktuálně.cz* (Praha: Economia), 2020-02-13. Dostupné online [cit. 2021-12-13]. (po česky)
4. ↑  CIHELKOVÁ, Barbora. *Youtuber MenT: Všechno, co potřebuji znát, jsem se naučil na internetu* [online]. novinky.cz, 2020-06-02, [cit. 2021-12-13]. Dostupné online. (po česky)
5. 1 2   *Nejlepší nápady pro videa dostávám při čištění zubů, říká mladý youtuber* [online]. pardubicky.denik.cz, 2016-08-24, [cit. 2021-12-13]. Dostupné online. (po česky)
6. ↑  ČTK. *Zájem Čechů o videa na YouTube vzrostl o více než třetinu. Celosvětově se každou minutu přehraje 400 hodin obsahu* [online]. byznys.hn.cz, 2017-08-21, [cit. 2021-12-13]. Dostupné online. (po česky)
7. ↑  ŠTUKOVÁ, Karolína. *Čtěte více o byznysu* [online]. seznamzpravy.cz, 2021-07-05, [cit. 2021-12-13]. Dostupné online. (po česky)
8. ↑   *Forbes* [online]. forbes.cz, [cit. 2021-12-13]. Dostupné online. (po česky)

Zdroj
-----

*Tento článok je čiastočný alebo úplný preklad článku Jan Macák na českej Wikipédii.*